**FAPTELE**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Singura şi adevărata judecată

Este Judecata de Apoi -

Acolo nu ţi se cer actele;

Acolo trebuie doar să ai la tine

F A P T E L E !

Eu nici acum nu plec nicăieri

Fără să-mi iau cu mine faptele (rele sau bune),

Darămite când oi pleca nu prin, ci din astă lume...

Şi le ţin ascunse cât pot de mult,

că nu-mi place să mă laud cu ele

(mă rog, cu cele rele)...

Prezint docil actele la orice control,

Dar, dacă mi se cer fapte,

mă arăt fără să vreau (de cele bune) cât mai gol...

Trebuie să fac în mine-un rostogol!